Fråsegn frå LO sin regionskonferansen i Hordaland 15.mars 2018.

**ARBEIDERPARTIET MÅ SEIE NEI TIL NORSK TILKNYTNING TIL ACER – ENERGIUNIONEN I EU I STORTINGET!**

LO sin regionskonferanse i Hordaland gir sin fulle støtte til LO-sekretariatet sitt samrøystes nei til ACER-vedtak mandag 12.mars. Dette vedtaket byggjer på eit sterkt engasjement over heile landet i mange LO-avdelingar og LO-forbund.

Denne saka er viktig for Noreg og gjeld om me skal ha full nasjonal sjølråderett over energiressursane og framtidige fullmakter og reguleringar innan energisektoren, som ikkje minst vil ha stor betydning for distrikta og industrien.

Difor kan me ikkje gamble på at vilkår og krav som no stillast held, sjølv i næraste framtid, og Stortinget må difor seie nei til tilknytning til ACER no.

Me vil på det sterkaste oppmode både fylkesårsmøtet i Hordaland Arbeiderparti og stortingsgruppa til Arbeiderpartiet til å fylgje heile LO sitt nei til ACER-standpunkt - og dermed sikre fleirtal på Stortinget i ei sak av stor betydning norsk fagrørsle og norsk industri.

*Fråsegna blir sendt til stortingsgruppa til Arbeiderpartiet, Hordaland Arbeiderparti, LO-sekretariatet og media.*